สวัสดีค่ะ หนูเป็นไทรอยด์ต่ำ ต้องกินยาไทรอยด์ตอนเช้าวันล่ะ1เม็ด แต่วันนี้หนูเผลอกินไป 2 เม็ด ตอนเช้ากินไป 1 เม็ด พอตอนดึกจะทานยาคุมแต่หลงหยิบยาไทรอยด์มากินอีก 1 เม็ด จะเป็นอะไรมั้ยค่ะ แล้วพรุ่งนี้ตอนเช้าหนูต้องกินยาไทรอยด์อีกมั้ย
สวัสดีค่ะ หากมีภาวะไฮโปไทรอยด์ หรือภาวะไทรอยด์ฮอร์โมนต่ำ ยาที่ใช้รักษา ก็น่าจะเป็นยาฮอร์โมนไทรอยด์ คือ levothyroxineทั้งนี้ หากโดยปกติต้องทานยาวันละ 1 เม็ดตอนเช้า แต่ได้ทานยาไป 2 เม็ดพร้อมกัน แนะนำว่าในเช้าวันต่อไป ก็ไม่ต้องทานยา ให้เว้นไป 1 วัน แล้วไปทานในวันต่อไป 1 เม็ดตามเวลาเดิมปกติ ระดับฮอร์โมนไทรอยด์ในร่างกายก็ไม่น่าจะลด เพราะโดยปกติยาฮอร์โมน levothyroxine จะมีค่าครึ่งชีวิตที่ยาวประมาณ 7 วันค่ะ แต่หากในเช้าวันถัดไปได้ทานไปอีก 1 เม็ด ก็อาจทำให้ร่างกายได้รับฮอร์โมนไทรอยด์มากกว่าปกติได้ (เพราะยามีค่าครึ่งชีวิตที่ยาวนานดังกล่าว) และอาจทำให้เกิดอาการของการมีไทรอยด์ฮอร์โมนเกินได้ เช่น ใจสั่น เหนื่อยง่าย อ่นเพลีย เหงื่อออก นอนไม่หลับ เป็นต้น